Devona!
Nē, nē. Klausieties - mēs neesam laimīgi. Mēs jūtamies nožēlojami.
Bērt!
Viņi mūs tur lejā spīdzina!
Devona!
- Esam cietumnieki! - Bērt!
Viņa ir dzīva!
LABSAJŪTAS TELPA
MAKRODATU FILTRĒŠANA
Pieņemu, ka esi Marks S.
- Es... - Es esmu Marks V.
Kas jūs esat?
Vai tu būtu ar mieru izmantot citu vārdu,
lai nebūtu pārpratumu?
Apsveicu ar atgriešanos, Mark S.
Tāds laiciņš ir pagājis.
Kur viņi ir?
Domāju - jautājumus labāk neuzdot,
kamēr neesam priekšniecības kabinetā.
Vai viņus atlaida?
Balonus varat atstāt foajē pie mana bijušā rakstāmgalda.
Mums daudz kas jāpārrunā, un negribu, ka tie novērš jūsu uzmanību.
Garantēju - neviens tos nepaņems.
Milčika kungs, lūdzu!
Tas, ko visi izdarījāt pirms pieciem mēnešiem,
bija viens no sāpīgākajiem brīžiem šī uzņēmuma vēsturē.
Pieciem mēnešiem?
Tas ievainoja arī mani.
Bet, lai tiktu dziedināti, mums jātiek ievainotiem, vai ne?
Pag, vai teicāt - "jūsu bijušais kabinets"?
Mark, šī ir Huanas jaunkundze.
Huanas jaunkundz! Marks S.
Sveiki!
Viņa labprāt pieskatīs jūsu balonus, kamēr tērzējam.
Uz šejieni, Mark!
Varat tās aizvērt.
Vai tas ir normāli, ka bērns...
Atvainojiet par nekārtību!
Tā. Kas notiek?
Kobelas kundze uzņēmumā vairs nestrādā.
Par nodalīto stāvu tagad atbildu es.
Kas ar manu komandu?
Mēs viņus neatlaidām.
Hellija R. un Ērvings B. sekmīgi sazinājās ar personām ārpusē,
tāpat kā jūs.
Dilana Dž. ārdaļa par notikušo uzzināja pēc tam.
Jūs četri esat ieguvuši starptautisku slavu.
Jūsu grupu tagad pazīst kā nodalīšanas reformas seju.
"IEKŠDAĻAS" CEĻ TRAUKSMI
- Nodalīšanas re... - Sēdieties, Mark!
Īsi pirms jūsu dumpja mēs uzstādījām drošības durvis,
lai neizlaistu jūs no MDF.
Par sodu to pavadīja Kīra himna Kobelas kundzes izpildījumā.
Vai atceraties?
Jā.
Es ieslēdzu jūs telpā kā dzīvnieku, Mark.
Kā nenodalīts cilvēks
es nesīšu šo apziņu sev līdzi līdz mūža galam.
Bet pēdējos piecus mēnešus
mēs prātojam, kā tāda sadiste kā Harmonija Kobela
varēja tā iesakņoties Lumon augsnē.
Un ko tas liecina par mums.
Mēs zinām arī to, ka Kobelas kundze bija jūsu māsas mājās,
kad jūs tur atmodāties.
Jā. Kāpēc tā bija?
Domājam, ka viņai bija erotiska fiksācija uz jums
un viņa plānoja izsekot gan jūs, gan jūsu ārdaļu,
lai izveidotu, tā teikt, trīsstūri.
Ko?
Par laimi, viņai tas neizdevās.
Jūs joprojām neesat pateicis, kur ir mana komanda.
Mēs nedēļām centāmies dabūt viņus atpakaļ, Mark.
Neviens no viņiem nepiekrita.
Mēs viņiem izstāstījām par reformām, bet ar to nepietika.
Izņemot mani?
Jūsu ārdaļa uzstāja, ka jāatgriežas.
Patiesībā viņš lūdzās, lai viņu laiž atpakaļ tūlīt pat.
Tātad pārējie... atteicās?
Jā.
Nu, es gribētu to dzirdēt no viņiem.
Tas nav iespējams.
Priecājieties par baloniem!
Jā. Mēs ieradāmies apmēram stundu pirms tevis.
Ir mazliet saspiesti, salīdzinot ar mūsu iepriekšējo MDF,
bet man patīk zaļais paklājs.
Mūsējais bija kā krēms brilē, un klaviatūras - sarkanbrūnas.
Violetas.
Nē, sarkanbrūnas. Zinu, jo no tās krāsas man metas slikti
un es neciešu saldumus.
Šajā sakarā - cik bieži redzēsim to Milkšeika kungu?
Milčiks.
Ko?
Viņš ir Milčiks, nevis Milkšeiks. Un es nezinu.
Marko, kur varu dabūt ķīmiskos zīmuļus?
Piederumu telpā.
Es parādīšu.
- Tātad tu tiešām redzēji ārdaļu pasauli? - Jā.
Kādas bija debesis?
Nezinu.
PIEDERUMI
- Ko? Neredzēji? - Uz mirkli ārā biju,
bet manu uzmanību novērsa svainis.
Nopietni?
Jo mēs uzrakstījām, ko visvairāk gribētu ārā redzēt,
un debesis pārliecinoši bija pirmajā vietā.
Svaiņi sarakstā pat neparādījās.
Grazie.
Vai saprati, kurā štatā mēs esam?
Jo mums trijiem likās, ka esam Vaiomingā.
- Stāvos kalnus redzēji? - Nē.
Ak dievs! Kāds ir vējš? Vai tāds, it kā tiktu uzpūsta elpa?
Sveiki, filtrētāji!
Sveiki, Huanas jaunkundz!
Ak nē! Spēle ar bumbu.
Iesim uz virtuvīti!
Labi. Tātad...
Esmu Huanas jaunkundze.
Šī ir mana pirmā diena vadītāja vietnieces amatā.
Par sevi laikam varu pateikt to, ka pirms tam biju gājēju pārejas sardze.
Mark V.?
Kāpēc jūs esat bērns?
Mana dzimšanas laika dēļ.
Labi. Esmu Marks V.
- Esmu no 5. - X filiāles MDF nodaļas,
kur strādāju kopā ar Gvendolinu J.
Interesants fakts par mani - biju domājis, ka mani aizsūtīs pensijā
pēc manas filiāles slēgšanas.
Tāpēc šis ir jauks pārsteigums.
Mark S.?
Labi.
Esmu Marks S.
Un esmu te apmēram divus gadus.
Par sevi varu pateikt...
to...
ka man ir paveicies, jo šodien esmu ieguvis četrus jaunus draugus.
Tas ir jauki, Mark.
Bet man jāatgādina, ka esmu uzraudzītāja,
nevis draudzene.
Trīs jaunus draugus.
Labi.
Apsveicu mūsu abus Markus. Un nu...
Kāds ir jūsu mūžības spārns?
- Vai Īgani kustas? - Nē.
Droši vien tāpēc, ka šī ir vecāka filiāle.
Mūsējie bija animatroniski.
Viņi pat dejoja nelielu iestudētu deju.
Tātad jūsējie tur tikai stāv? Savādi.
Manā pirmajā mūžības spārnā Īgani bija slotas.
SLAVA KĪRAM!
Slotas?
- Katrai seja - no metāla plāksnes. - No plāksnes?
Bijām ļoti trūcīgi.
Jums bija pirmās palīdzības lelles?
- Jā. - No kā bija tās?
- No slotām. - Vai jums bija lifts?
Mums bija... Kā to sauc... Virve.
Apžēliņ!
Dodos prom. Tev viss labi?
Jep. Tūlīt beigšu.
Labi. Paldies.
Zini, mana vecā komanda bija salašņu bars.
Mēs nekad neizpildījām kvotu. Ne reizi.
Bet izskatās, ka tavējā tev tiešām patika.
Tāpēc jūtu līdzi.
Arlabvakaru, Mark!
Arlabvakaru!
Sveiki visapkārt!
"Sveika, ārdaļa!
Es nezinu, vai šis pie tevis nonāks, bet rakstu, lai tevi brīdinātu
par briesmīgajiem apstākļiem nodalītajā nodaļā,
uz kuru esi mani nosūtījis.
Šo filiāli vada neaptēsts lauķis, kas iesaukts par Milkšeiku."
Ak dievs!
"Cilvēks, kura stulbumu pārspēj tikai deviņi pamatprincipi.
Ja tev jāturpina mani šurp sūtīt, lūdzu, apsver iespēju piesiet man bumbu,
lai varu uzspert gaisā gan Milkšeiku, gan pašu Kīra Īgana garu.
Ar niknumu - tava iekšdaļa Marks V."
Ak dievs! Tas ir ļoti nopietni.
Vai tas ir patiesi?
Vai tiešām domā, ka esmu neaptēsts lauķis?
Pag! Vai domājat, ka to uzrakstīju es?
Vai grasījies iegāzt mūs visus vai tikai Marku V.?
Viltīgs paņēmiens, kā spodrināt sev spalvas, es pieņemu.
- Nesaprotu, kāpēc šo komandu ienīsti. - Es to neienīstu.
Tu pat nepārveidoji savu rokrakstu.
Zināt ko? Es šo komandu pat nepazīstu.
Es jums jau teicu. Es gribu savu komandu.
Ko no tā jūs nesaprotat?
Mark S., šajā brīdī es atņemu tev nodaļas vadītāja statusu,
kas tiks nodots tavam iecerētajam upurim Markam V.
Es to pieņemu.
Jūs tiksiet nosūtīts uz citu kabinetu,
un jums regulāri jāatskaitās par saviem rezultātiem.
Vai tev svainis vispār ir, ķēms tāds?
Kas te ir smieklīgs?
Jūs nezināt, ko es izdarīju virtuvītē, vai ne?
Nolādēts!
Ei!
Jūs pilnīgi noteikti nedrīkstat tā darīt.
Milčika kungs, jūsu kabinetā ir Marks S.
Viņam ir skaļrunis.
Hallo! Vai tur kāds ir? Vai valde klausās? Te Marks S. no Makrodatu filtrēšanas.
Tā. Nu, ja tur esat, lūdzu, paklausieties!
Es zinu, ka pret nodalītajiem cilvēkiem gribat izturēties pareizi,
- tāpēc man ir jāsatiek mana komanda. - Mark!
Ja mēs tiešām esam nodalīšanas reformas seja, kā jūs sakāt,
- tad viņi ir pelnījuši iespēju. - Mark!
Lūdzu! Viņi ir mani draugi.
Jūs nedrīkstat likt viņiem izgaist. Lūdzu!
Klau, Milčika kungs! Es vērsos pie valdes tikai tāpēc, ka nevaru...
Valde ar iekšdaļām nerunā.
Ir skaidrs, ka jūsu ārdaļas slava sakāpusi jūsu iekšdaļas galvā.
Nē. Mana iekšdaļa tikai grib atgūt savus kolēģus, lai varam kalpot Kīram kopā.
Vai jūs mani atlaižat?
Uz priekšu!
Kāpēc nevarat atvest viņus atpakaļ?
Visu labu, Mark S.!
Pagaidiet!
- Dilan! - Mark!
- Vai izdevās? - Izdevās.
- Kur pārējie? - Nezinu.
Milčiks bija... Nedomāju, ka te atgriezīšos.
- Es te esmu jau pāris dienu. - Ko?
Jā. Un tur bija pavisam jauna komanda.
- Kobela mūs nomainīja? - Nē.
Kobelas nav. Priekšnieks ir Milčiks.
Tātad cilvēks, kurš metās man virsū un sagrieza manu siksnu, nu ir priekšnieks?
- Vāks! - Pag! Viņš metās tev virsū?
Jā, un kā vēl. Vispār es viņam metos virsū pirmais,
bet es nesabojāju viņa siksnu.
"Kīrs saviem nodevējiem piedod"?
Bērt!
Vecīt, tev viss labi?
Ērving, kas notika?
Kas ir? Ērv! Vecīt, kas vainas? Tu ārā esi nabags?
Nu taču!
Hellij!
Ak dievs! Tev viss kārtībā?
Kārtībā. Vai tu atmodies?
- Jā. Tas bija traki. - Man arī.
Ak, kā es par tevi uztraucos!
- Cik laika pagājis? - Pieci mēneši. Varbūt vairāk.
Kur visi pārējie?
Nāc!
Viņi ir prom.
Ērving?
Viņš atsakās nākt ārā.
- Ei, Ērv? - Es atvainojos, Mark.
Man vajag brīdi vienatnē, lūdzu.
Labi. Vari nesteigties.
Tā. Kas notiek? Mums nepatikšanu nav?
Laikam. Milčiks teica, ka mūsu vēsts ir izskanējusi.
Teica, ka esam slaveni.
Visi vienādi, vai viens no mums ir zvaigzne?
Es nezinu. Bet tad, šķiet, viņš mēģināja mani atlaist.
Kāpēc?
Nu, tāpēc, ka es savā ziņā sabotēju jauniņos.
- Jauniņos? - Tad kas, pie velna, tur augšā notika?
Klau, Milčiks droši vien nāk šurp.
Labi. Nu ir mana kārta sagriezt viņa siksnu. Stāsti!
Ja nu viņi gaida, kad izstāstīsim, kas notika,
tāpēc ka viņi nezina, kas notika?
Saproti - ja nu viņi noklausās, Dilan?
Pag, kas notika ar novērošanas kameru?
Es...
Atvainojiet! Es biju...
vienkārši...
Tev viss kārtībā?
Sveicināti! Esmu Huanas jaunkundze.
Milčika kungs jūs gaida pauzes telpā.
Kas, ellē, notiek? Kāpēc viņai ir kādi astoņi gadi?
Es nezinu.
Pag, tātad mūs nomainīja?
Uz pāris dienām.
Kas biju es?
Viņi nebija īpaši dubultnieki.
Viņi bija... Nezinu. Dīvaini.
Jā. Nu, tev nebūtu jājūtas slikti.
- Jājūtas slikti? - Jā, par viņu dzīves izbeigšanu. Piekāst!
Nu, es nemēģināju...
Nē. Es saku - nejūties slikti!
Viņi noteikti bija to pelnījuši.
PAUZES TELPA
Makrodatu filtrēšana! Apsveicu ar atgriešanos.
Lūdzu, sēdieties!
Ērving, ja neiebilsti, - aizmugurē.
ESMU NEBĒDN-OHOLIĶIS!
Esi visgarākais.
Laikam valde manus noteikumus tomēr ņēma vērā.
Laikam jau.
VIENMĒR ESI JAUTRS!
Tas, ko jūs redzēsiet, tiks parādīts katrai iekšdaļai,
kas no šodienas ieradīsies šajā ēkā.
Ceru, ka tas jums ļaus izprast Lumon sajūtas.
LUMON KLAUSĀS!
Čau! Jūs droši vien no šī leņķa mani neatpazīstat.
Esmu Lumon administratīvā ēka - 501. filiāle.
Un tieši tagad jūs manī sēžat.
Nosaukums ir īsts mēles mežģis vai, kā saku es, durvju mežģis.
Tāpēc sauciet mani vienkārši par Lumon!
Esmu piedzīvojis daudz pārmaiņu kopš manas radīšanas te 1870. gadā.
Bet kaut kas man bijis raksturīgs vienmēr: mīlestība pret maniem darbiniekiem -
gan nenodalītajiem, gan nodalītajiem.
Negribu lielīties,
bet mans pagrabstāvs ir viena no izcilākajām nodalītajām darbavietām
visās 206 valstīs, kur darbojas Lumon.
Ei! Manos gaiteņos neskriet!
Tad man kut.
Bet kas ēku dara patiesi laimīgu?
Šis jautājums kļuva aktuāls, kad četri MDF darbinieki,
neapmierināti ar savu nodalīto dzīvi,
sazvērējās, lai īstenotu - kā to mūžam sauks Lumon vēsturnieki -
Makrodatu sacelšanos.
Burtiski man deguna galā izvērtās cilvēciska briesmu un intrigu pilna drāma.
Taisnīgas dusmas.
Nolīdzināsim šo vietu līdz ar zemi!
Iedvesma.
Kāpēc mēs te lejā joprojām strādājam tumsā?
Un mīlestība.
Kas tad tas?
Makrodatu sacelšanās aizsāka dāsnas reformas.
Būs pieejamas gardas jaunas uzkodas, piemēram, augļu plāksnītes, pākšu pupiņas,
Ziemsvētku piparmētru konfektes un salsa.
Vēl nepārliecināju?
LUMON ATĻAUJA
Tika reformēta arī motivēšanas sistēma,
kas nu sniedzas no atļaujas iziet no telpas līdz ananasu zvejošanai...
un mūsu jaunajai, jautrajai spoguļu telpai.
Ziniet, jocīgi. Esmu sēdējis pie šī atstarojošā dīķa visu savu mūžu,
tomēr bija vajadzīga četru MDF varoņu klusā drosme, lai es ieraudzītu, kas esmu.
Viņi radīja īstu sensāciju.
Tā tiešām bija, Ūdenstorni. Un esmu Kīram par viņiem pateicīgs.
Es pateicos Kīram par Makrodatu sacelšanos.
Zinu, ka mums ir domstarpības...
bet gribu, lai zināt, ka es patiesi cienu ikvienu no jums.
Es negribu būt jūsu cietumsargs.
Līdz dienas beigām jūs katrs izvēlēsieties, vai gribat te palikt.
Ne jūsu ārdaļa, bet jūs.
Ja sāksiet strādāt pie sava faila, pieņemšu, ka gribat palikt.
Ja ne, sūtīšu jūs uz virszemi. Bez naida.
Varbūt kādudien bistro pat uzsaukšu jums dzērienu.
Kā visā nodalītajā stāvā,
arī pauzes telpā nav ne kameru, ne mikrofonu.
Privātumam nevajadzētu nozīmēt to, ka jāsaspiežas piederumu telpā
kā tādām sardīnēm bundžā.
Es tiešām ceru, ka izvēlēsieties palikt un izbaudīt to, ko esat palīdzējuši radīt.
Jauns ceturksnis. Jauns sākums.
Mums visiem.
Kas, ellē, tas bija?
Pamatīga prāta čakarēšana - lūk, kas tas bija.
Un ko, pie velna, jūs augšā redzējāt?
Nu...
Viņš teica, ka mikrofonu te nav.
Jā, viņš saka daudz ko, tāpēc čukstēsim.
Labi.
Tātad es biju māsas mājā - ballītē par godu Rikenam Heilam.
Pag, ko?
Tu pazīsti Rikenu Heilu?
Viņš ir manas ārdaļas svainis.
Ko?
Un kaut kāda iemesla dēļ mēs abi pazīstam Kobelu.
Tas ir ārprāts.
Jā. Nu, tas nav viss.
Tieši pirms manas pārslēgšanās atpakaļ es atradu kāzu fotogrāfiju.
Man liekas, ka manas ārdaļas sieva pirms dažiem gadiem nomira.
Ai, velns!
Acīmredzot tas ir viens no iemesliem, kāpēc veicu nodalīšanu.
Tikai...
fotogrāfijā redzamā sieviete bija Keisijas kundze.
Keisijas kundze ir tava sieva?
Manas ārdaļas sieva.
Bet viņa ir mirusi.
Nē, zinu. Bet tā bija viņa.
Tad viņa ir te lejā.
Nē. Es aizgāju uz labsajūtas telpu. Tās vairs nav.
Ko tu gribi teikt - "nav"?
Gribu teikt: tās vairs nav.
Ak dievs! Mark, vai ar tevi viss kārtībā?
Jā. Nu, es nezinu.
Kā ar tevi? Ko tu redzēji?
Es redzēju iekšpusi
sasodīti garlaicīgam dzīvoklim.
Tātad tu dzīvo viena?
Jā.
Es pa televizoru skatījos kaut kādu dabas filmu, uzvilkusi treniņbikses un T kreklu.
Kādu T kreklu? Vai uz tā bija kāda grupa vai kabata?
Tas bija kaut kāds "glābiet gorillas" krekls.
Forši.
Laikam.
Un pēc tam?
Tad izgāju ārā un satiku puisi. Viņš izskatījās pēc dārznieka.
Visu viņam izstāstīju. Šķiet, viņš domāja, ka muldu,
bet teica, ka viņa brālis ir kruķis
un ka viņš viņam visu izstāstīs.
Nezinu. Atvainojiet, draugi! Es tiešām centos.
Dārznieks?
Jā.
Nakts dārznieks?
Tā šķiet. Varbūt pa dienu viņam ir cits darbs.
Kā ar tevi, Ērv?
Vai domājat, ka viņš runā nopietni?
Par to, ka ļaus mums aiziet?
Ērv, ko tu redzēji?
Tā nav mūsu pasaule tur augšā.
To es redzēju.
Nu, draugs!
Vari mums izstāstīt.
Jā, būs labi.
Pat ja ir slikti.
Ērv!
Es tikai gribu mazliet pastaigāt.
- Es parunāšu. - Nē. Jāiet visiem.
Nē. Ar viņu viss ir kārtībā.
Es viņu nomierināšu. Ejiet atpakaļ! Es jūs pasaukšu, ja vajadzēs.
- Esi drošs? Tu... - Bet...
Ei, ar Ērvu viss būs kārtībā, vai ne?
- Jā. - Jā.
Dilans parūpēsies.
Un mums ir laiks līdz dienas beigām.
Jā.
Vai jūs izskatījāties laimīgi tajā kāzu bildē?
Jā, laimīgi.
Zini, es nekad... Mēs ar Keisijas kundzi neko tādu nejutām.
Skaidrs.
Un ko tu darīsi?
Nu...
Man viņa jādabū no šejienes laukā.
Vai ne? Ja viņa ir mana sieva...
Jā, protams. Nu, ja pieņemam, ka viņa vēl ir te.
Lai gan būtībā, ja tā ņem, viņa nav tava sieva.
Gan jau gredzenu nopirka tava ārdaļa.
Protams.
Tikai mēs esam it kā viens un tas pats cilvēks.
Tāpēc tas ir ķēpīgi.
Ir ķēpīgi?
- Ak tā tas ir? Ķēpīgi? Ak tā. - Tas... Jā. Paklau, Hellij...
Vispār mēs neesam viens un tas pats.
Mēs un ārdaļas - neesam.
Vismaz es domāju, ka ne sūda neesam viņiem parādā.
Bet Keisijas kundze ir...
Nu, viņa ir viena no mums.
Tāpēc, ja gribi savai ārdaļai palīdzēt un noskaidrot, kas ar viņu notika...
es palīdzēšu.
Tātad tu paliec?
Domāju, ka palieku.
- Ērv! Uzgaidi! - Liec mani mierā, Dilan!
Tā... Vecīt! Vai... Līdz dienas beigām nedrīksti iet prom.
Esi pārliecināts?
Ērv!
Es mērķi nesasniedzu.
Ko?
Es braucu sameklēt Bērtu.
Skaidrs. Vai viņu satiki?
Viņš ir precējies. Vai vismaz ir ar kādu kopā.
Es redzēju viņus pa logu.
Velns!
Man būtu jābūt laimīgam, ka viņš ir laimīgs.
Jā. Bet šķiet, ka tu laikam tāds neesi, ja?
Pēdējoreiz laimīgs biju tad, kad neko vairāk par MDF nezināju.
Kad es labi veicu savu darbu
un nemēģināju būt laimīgs.
Es iešu prom, Dilan.
Tā nav aiziešana, tāpēc beidz to tā saukt.
- Es zinu - gribi... Zinu... - Vismaz pamēģini!
Tu esi labs draugs, Dilan.
Pirms došanās pie Bērta es pamodos savā dzīvoklī.
Ko?
Es stāvēju pie kaut kāda molberta.
Velns! Tur augšā ir molberti?
Jā. Mana ārdaļa gleznoja gaiteni. Melnu gaiteni.
Tādu kā pauzes telpā?
Nē, tas bija citāds. Tumšāks.
Tā galā bija lifts ar bultu uz leju.
Viņš tos gleznoja dučiem.
Velns! Kāpēc?
Nezinu. Un gribēju tev to pateikt, pirms aizeju.
Tā. Nu, tu neiesi. Tu... Nē.
Izbeidz! Paklausies manī!
Klau, man žēl, ka Bērta ārdaļai ir seksīgs vīrs vai kas tur.
Bet runa nav par viņu. Tu ieķēries Bērta iekšdaļā,
un es to zinu, jo es to atbalstīju.
Es...
Es gribu, lai tas ir galā.
Nu labi. Tad pēc tam, kad atradīsi melno gaiteni vai...
Es gribu, lai sāpes ir galā.
Ja viņa nebūs un manis nebūs...
Beidz tā sacīt!
...tad kaut kā mēs būsim kopā.
Viņš to negribētu.
Kā tu zini?
Tāpēc, ka to negribu es.
Jo es būtu bēdīgs
un mazāk produktīvs,
un man ļoti labi padodas tas, ko es te daru, lai kas tas būtu.
Un man tas padodas, arī pateicoties tev. Tāpēc, lūdzu, neaizej!
Dilan!
Esmu tavs mīļākais bonuss.
Neiejauc te tos!
Es tikai saku: ja Bērts vēl būtu te,
viņš teiktu, lai tu paliec un noskaidro, kas, pie velna, tas ir.
Dilan Dž.!
NODALĪŠANAS SLIEKSNIS IEROBEŽOTA PIEKĻUVE
Jūs vēlas redzēt Milčika kungs.
Nuja.
SVEIKI, KOBELAS KUNDZE
Zinu, bet man teica, ka līdz šim brīdim būs izlabots.
Jābūt rakstītam "Milčika kungs".
M-i-l-č-i-k-a, atstarpe, k-u-n-g-s.
- Nu, jūtu līdzi... - Milčika kungs...
...bet, lūdzu, parūpējieties, lai tas tiek izdarīts. Jā. Paldies.
Ja zvana par manu ekrāna uzrakstu, savieno nekavējoties!
Jā, kungs.
Gribējāt mani redzēt?
Jā.
Paldies, Huanas jaunkundz.
Vai atvainosieties par siksnu?
Jūsu sievu sauc Grečena.
Ko?
Viņa gribēja, lai zināt.
Nāciet līdzi!
Un es tiešām atvainojos, Dilan, ka neesmu labāks klausītājs.
Ka nesadzirdēju jūsu vajadzības.
Paskatieties!
ĀRĢIMENES APCIEMOJUMU LUKSUSNUMURS
Šie ir jaunas telpas rasējumi,
par ko jūsu kolēģus izlēmu neinformēt.
ERGONOMISKI SĒDEKĻI
Tas ir Ārģimenes apciemojumu luksusnumurs.
ATMIŅU SIENA
Vai sakāt, ka varētu te satikt savu ģimeni?
Ja neapšaubām numura nosaukumu, es teiktu - jā.
Velns parāvis!
Un kā vēl!
Diemžēl visi pārējie jūsu nodaļā ir neprecēti.
Tāpēc es lūdzu - paturēsim to starp mums...
- Vai jūs... - ...lai izvairītos no aizvainojuma.
Negribētos, ka draugi nostājas pret jums pēc visa, ko viņu labā esat darījis.
Tev viss kārtībā?
Kārtībā.
Kur ir Ērvs?
Tepat.
Ērv! Tev viss kārtībā?
Kārtībā.
KOLDHĀRBORA PABEIGTI 67 %
PABEIGTI 68 %
Tulkojusi Inguna Puķīte